ΓΡΑΠΤΗ ΕΡΩΤΗΣΗ E-1187/00

υποβολή: Monica Frassoni (Verts/ALE) προς την Επιτροπή

(12 Απριλίου 2000)

Θέμα: Αρχαιολογικός χώρος του Tuvixeddu (Κάλιαρι-Ιταλία)

Με τη δημόσια προκήρυξη της 25.08.1998, ο Δήμος Κάλιαρι προκήρυξε διαγωνισμό για την έναρξη των έργωνλοποίησης πολιτιστικών διαπεριφερειακών φοινικικών διαδρομών στη νεκρόπολη του Tuvixeddu, στο πλαίσιο του ομώνυμου κοινοτικού προγράμματος που εμπίπτει με τη σειρά του στο επιχειρησιακό πρόγραμμα Ανάπτυξη και αξιοποίηση του βιώσιμου τουρισμού στις περιφέρειες του στόχου 1 μέτρο 3 έτη 1994-99 όσον αφορά τηνλοποίηση του πρώτου πυρήνα (6,8 εκτάρια) του αρχαιολογικού πάρκου του Tuvixeddu, συνολικού προϋπολογισμού 7 δισεκατομμυρίων λιρετών κατανεμομένων σε κοινοτικούς και δημοτικούς πόρους (Διάταγμα Προεδρίας Κυβερνήσεως Τμήμα Τουρισμού της 30.04.1998). Ο εν λόγω διαγωνισμός φαίνεται ότι έχει κατακυρωθεί από καιρό, τα έργα όμως δεν έχουν ακόμη αρχίσει. Το Tuvixeddu είναι ο σημαντικότερος αρχαιολογικός ταφικός χώρος από την φοινικική-ρωμαϊκή εποχή και την εποχή τέλους του Μεσαίωνα (άνω των 1 110 τάφων) στη Μεσόγειο που προστατεύεται με αρχαιολογική και περιβαλλοντική δέσμευση βάσει του νομοθετικού διατάγματος αριθ. 490/1999, μόνον όμως μετά από μακρόχρονη επιμονή και νομικές ενέργειες εκ μέρους των τοπικών πολιτιστικών και οικολογικών ενώσεων (κυρίως οι Φίλοι της Γης και η Ομάδα Νομικής Επέμβασης) οι ιταλικές αρχές άρχισαν να προβλέπουν εκεί ένα αρχαιολογικό πάρκο. Πράγματι, η περιοχή είναι σχεδόν αποκλειστικά ιδιωτική και η εταιρεία ακινήτων Iniziativa Coimpresa προτίθεται να δημιουργήσει σε μια ευρύτερη

ζώνη που παρουσιάζει και γεωλογικούς κινδύνους, μια νέα συνοικία (ιδιωτικές κατοικίες, γραφεία καιπηρεσίες συνολικού όγκου 350 000 κυβικών μέτρων) και με τη σύμφωνη γνώμη του Δήμου Κάλιαρι να προβεί στη χάραξη κυρίων αστικών οδών (συνδετικός άξονας) που θα αφορούν την αρχαιολογική ζώνη χωρίς να έχει πραγματοποιηθεί η προβλεπόμενη μελέτη αξιολόγησης των επιπτώσεων στο περιβάλλον (οδηγίες 97/11(1), παράρτημα II, σημείο 10, εδάφιο β) και 85/337(2), παράρτημα II, σημείο 10, εδάφιο β)) ούτε να έχει επαληθευθεί η ανάγκη της χάραξης αυτής, με σοβαρούς κινδύνους για την αρχαιολογική κληρονομιά.

Έχει αρχίσει η Επιτροπή κάποια έρευνα προκειμένου να εξακριβώσει τους λόγους για τους οποίους δεν άρχισε ηλοποίηση του προαναφερθέντος πολιτιστικού-αρχαιολογικού προγράμματος που λαμβάνει και κοινοτικούς πόρους; Προτίθεται η Επιτροπή να λάβει τα δέοντα σχετικά μέτρα; Θεωρεί ότι τηρούνται οιποχρεώσεις που απορρέουν από την οδηγία περί αξιολόγησης περιβαλλοντικών επιπτώσεων,πό το πρίσμα μεταξύ άλλων και της νομολογίας του Ευρωπαϊκού Δικαστηρίου;

(1) ΕΕ L 73 της 14.3.1997, σελ. 5.

(2) ΕΕ L 175 της 5.7.1985, σελ. 40.

Απάντηση του κ. Barnier εξ ονόματος της Επιτροπής

(9 Ιουνίου 2000)

Σύμφωνα με τις πληροφορίες που ελήφθησαν από τις ιταλικές αρχές, το έργο Εργασίεςλοποίησης διαπεριφερειακών πολιτιστικών διαδρομών στη νεκρόπολη του Tuvixeddu έτυχε πράγματι συγχρηματοδότησης από το Ευρωπαϊκό Ταμείο Περιφερειακής Ανάπτυξης στο πλαίσιο του προγράμματος Αξιοποίηση του βιώσιμου τουρισμού στις περιφέρειες του στόχου 1. Το συνολικό κόστος του έργου εκτιμάται σε 2 000 000 000 LIT και η κοινοτική συνεισφορά ανέρχεται στο 50 % του ποσού αυτού.

Η Επιτροπή ενημερώνεται για την εν γένει εξέλιξη του προγράμματος αυτού στο πλαίσιο της επιτροπής παρακολούθησης, αλλ' η λεπτομερής παρακολούθηση των συγχρηματοδοτούμενων έργων ανήκει στην αρμοδιότητα της διαχειριστικής αρχής του προγράμματος, ήτοι του τμήματος Τουρισμού του Υπουργείου Βιομηχανίας. Όσον αφορά την εξέλιξη των εργασιών, επομένως, η Επιτροπή ζήτησε συμπληρωματικές πληροφορίες από τις ιταλικές αρχές.

Ως προς το δεύτερο έργο που αναφέρθηκε από το Αξιότιμο Μέλος του Κοινοβουλίου και σχετίζεται με την κατασκευή μιας νέας συνοικίας και ενός αστικού δικτύου (ιδιωτική εταιρία Iniziativa Coimpresa), αυτό δεν συγχρηματοδοτείται στο πλαίσιο του ως άνω προγράμματος.

Το εν λόγω δεύτερο έργο θα μπορούσε ναπαχθεί στην κατηγορία 10 β) Έργα πολεοδομίας του παραρτήματος II της οδηγίας 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1) και στην κατηγορία 10 β) Έργα αστικής ανάπτυξης συμπεριλαμβανομένης της κατασκευής εμπορικών κέντρων και χώρων στάθμευσης αυτοκινήτων του παραρτήματος II της οδηγίας 97/11/ΕΚ του Συμβουλίου της 3ης Μαρτίου 1997(2) η οποία τροποποίησε την οδηγία 85/337/ΕΟΚ.

Σύμφωνα με την οδηγία 85/337/ΕΟΚ, τα έργα που εμπίπτουν στο παράρτημα II πρέπει ναποβάλλονται σε εκτίμηση περιβαλλοντικών επιπτώσεων (ΕΠΕ), όταν τα κράτη μέλη κρίνουν ότι το απαιτούν τα χαρακτηριστικά τους. Εντούτοις, τα κράτη μέλη θεωρούνταιποχρεωμένα να προβούν σε προκαταρκτική εκτίμηση, για να διαπιστώσουν κατά πόσον τα έργα του παραρτήματος II χρειάζεται ναποβληθούν σε διαδικασία ΕΠΕ.

Σύμφωνα με την οδηγία 97/11/ΕΚ, τα κράτη μέληποχρεούνται για τα έργα του παραρτήματος II να αποφασίσουν, με βάση εξέταση κατά περίπτωση, τα κατώτατα όρια ή τα κριτήρια βάσει των οποίων καθορίζεται κατά πόσον το έργο θαποβληθεί σε εκτίμηση σύμφωνα με τα άρθρα 5 έως 10.

Επειδή η Επιτροπή δεν είναι ενήμερη για την κατάσταση που περιγράφει το Αξιότιμο Μέλος του Κοινοβουλίου, θα λάβει τα αναγκαία μέτρα για να συγκεντρώσει λεπτομερείς πληροφορίες και να διασφαλίσει την τήρηση του κοινοτικού δικαίου.

(1) ΕΕ L 175 της 5.7.1985.

(2) ΕΕ L 73 της 14.3.1997.